KOMISIJOS REGLAMENTAS (EB) Nr. 1406/2004
2004 m. rugpjūčio 2 d.
dėl perskaičiavimo kurso, taikytino tam tikrai tiesioginei pagalbai, kurios lemiantis operacinis įvykis yra 2004 m. liepos 1 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (1),
atsižvelgdama į 1998 m. gruodžio 22 d. Komisijos reglamentą (EB) Nr. 2808/98, nustatantį išsamias žemės ūkio pinigų politikos sistemos taikymo taisykles eurui žemės ūkyje (2), ypač į jo 4 straipsnio 3 dalies antrą sakinį,
kadangi :
(1)
Pagal Reglamento (EB) Nr. 2808/98 4 straipsnio 1 dalį teikiant pagalbą už hektarą perskaičiavimo kursą lemiantis operacinis įvykis yra prekybos metų, su kuriais susijęs pagalbos teikimas, pradžia. 1999 m. gegužės 17 d. Tarybos reglamentu (EB) Nr. 1251/1999, sukuriančiu paramos sistemą tam tikrų lauko kultūrų augintojams (3), numatytų išmokų už lauko kultūrų plotą atveju 1996 m. liepos 30 d. Tarybos reglamentu (EB) Nr. 1577/96, nustatančiu konkrečią priemonę, taikomą tam tikriems ankštiniams augalams (4), numatytos paramos ankštiniams augalams atveju, taip pat 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams (5), IV dalies atitinkamai 1, 2 ir 7 skyriuose numatytos konkrečios priemokos už kietųjų kviečių kokybę, priemokos už baltyminius augalus ir priemokos už pieną atveju perskaičiavimo kursą lemiantis operacinis įvykis yra 2004 m. liepos 1 d.
(2)
Pagal Reglamento (EB) Nr. 2808/98 4 straipsnio 3 dalį teikiant pagalbą už hektarą taikytinas perskaičiavimo kursas yra perskaičiavimo kurso, galiojančio tą mėnesį, kuris eina prieš lemiantį operacinį įvykį, vidurkis, apskaičiuotas pro rata temporis.
(3)
1993 m. birželio 30 d. Komisijos reglamento (EEB) Nr. 1793/93 dėl atliekamos operacijos, pagal kurią nustatomi žemės ūkio perskaičiavimo kursai, taikomi apynių sektoriuje (6), 1 straipsnyje numatyta, kad teikiant 1971 m. liepos 26 d. Tarybos reglamento (EEB) Nr. 1696/71 dėl bendro apynių rinkos organizavimo (7) 12 straipsnyje numatytą pagalbą už apynių auginimą taikytinas perskaičiavimo kursas yra lygus perskaičiavimo kurso, galiojančio tą mėnesį, kuris eina prieš derliaus metų liepos 1 d., vidurkiui, apskaičiuotam pro rata temporis.
(4)
Reikia nustatyti atitinkamai pagalbai taikytiną perskaičiavimo kursą pagal perskaičiavimo kurso, galiojančio 2004 m. birželio mėnesį, vidurkį pro rata temporis,
PRIĖMĖ ŠĮ REGLAMENTĄ:
1 straipsnis
Priede pateikiami perskaičiavimo kursai taikytini šiai sumai, kurios lemiantis operacinis įvykis yra 2004 m. liepos 1 d.:
a)
išmokoms už lauko kultūrų plotą, numatytoms Reglamento (EB) Nr. 1251/1999;
b)
pagalbai ankštiniams augalams, numatytai Reglamento (EB) Nr. 1577/96;
c)
konkrečiai priemokai už kietųjų kviečių kokybę, numatytai Reglamento (EB) Nr. 1782/2003 IV dalies 1 skyriuje;
d)
priemokai už baltyminius augalus, numatytai Reglamento (EB) Nr. 1782/2003 IV dalies 2 skyriuje;
e)
priemokai už pieną ir papildomoms išmokoms, numatytoms Reglamento (EB) Nr. 1782/2003 IV dalies 7 skyriuje;
f)
pagalbai apynių auginimui, numatytai Reglamento (EEB) Nr. 1696/71 12 straipsnyje.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 2 d.